CELEX: 32018R1850
Language: sl
Date: 2018-11-21 00:00:00
Title: Uredba Komisije (EU) 2018/1850 z dne 21. novembra 2018 o registraciji geografske označbe žgane pijače v Prilogi III k Uredbi (ES) št. 110/2008 („Гроздова ракия от Търговище/Grozdova rakya ot Targovishte“ (GO))

28.11.2018   
               
               
                  SL
               
               
                  Uradni list Evropske unije
               
               
                  L 302/1
               
            
         UREDBA KOMISIJE (EU) 2018/1850
         z dne 21. novembra 2018
         o registraciji geografske označbe žgane pijače v Prilogi III k Uredbi (ES) št. 110/2008 („Гроздова ракия от Търговище/Grozdova rakya ot Targovishte“ (GO))
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (1) ter zlasti člena 17(8),
         ob upoštevanju naslednjega:
         
                     (1)
                  
                  
                     V skladu s členom 17(5) Uredbe (ES) št. 110/2008 je Komisija preučila zahtevo Bolgarije za registracijo geografske označbe „Гроздова ракия от Търговище/Grozdova rakya ot Targovishte“.
                  
               
                     (2)
                  
                  
                     Ker je Komisija ugotovila, da je zahteva v skladu z Uredbo (ES) št. 110/2008, je v skladu s členom 17(6) navedene uredbe objavila glavne specifikacije tehnične dokumentacije v Uradnem listu Evropske unije (2).
                  
               
                     (3)
                  
                  
                     Ker v skladu s členom 17(7) Uredbe (ES) št. 110/2008 Komisija ni prejela nobene izjave o ugovoru, se mora navedba „Гроздова ракия от Търговище/Grozdova rakya ot Targovishte“ registrirati kot geografska označba v Prilogi III k navedeni uredbi.
                  
               
                     (4)
                  
                  
                     Pri zapisu imena, kakor je bilo objavljeno v Uradnem listu za uveljavljanje pravice do ugovora, je prišlo do napake. Po odpravi te napake je treba informativno objaviti popravljeno različico glavnih specifikacij tehnične dokumentacije.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za žgane pijače –
                  
               SPREJELA NASLEDNJO UREDBO:
         
            Člen 1
            V Prilogi III k Uredbi (ES) št. 110/2008 v kategoriji proizvoda „Žganje iz vina“ se doda naslednje:
            
               
                           „Žganje iz vina
                        
                        
                           
                              Гроздова ракия от Търговище/Grozdova rakya ot Targovishte
                           
                        
                        
                           Bolgarija“
                        
                     
         
         
            Člen 2
            Popravljena različica glavnih specifikacij tehnične dokumentacije se vključi v Prilogo k tej uredbi.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. novembra 2018
            
               
                  Za Komisijo
               
               
                  V imenu predsednika
               
               Phil HOGAN
               
                  Član Komisije
               
            
         
         
            (1)  UL L 39, 13.2.2008, str. 16.
         
            (2)  UL C 294, 5.9.2017, str. 15.
      
      
         
            PRILOGA
            
               GLAVNE SPECIFIKACIJE TEHNIČNE DOKUMENTACIJE
            
            
               „ГРОЗДОВА РАКИЯ ОТ ТЪРГОВИЩЕ“/„GROZDOVA RAKYA OT TARGOVISHTE“
            
            EU št.: PGI-BG-01864 – 7.1.2014
            1.   Geografska označba, ki se registrira:„Гроздова ракия от Търговище“/„Grozdova rakya ot Targovishte“
            2.   Kategorija žgane pijače: žganje iz vina
            3.   Opis žgane pijače
            
            3.1   Fizikalne, kemične in/ali senzorične lastnosti
            
            Žganje iz vina z geografsko označbo „Гроздова ракия от Търговище“/„Grozdova rakya ot Targovishte“ je bledo rumene barve, ima prijetno aromo vanilje ter uravnotežen nežen okus. Na njegove specifične fizikalno-kemične in senzorične lastnosti vplivajo naslednji dejavniki: surovina, geografsko območje, proizvodna metoda in človeški faktor z uporabo dobrih proizvodnih praks ter združitvijo tradicije in sodobne tehnologije.
            3.2   Posebne značilnosti (v primerjavi z žganimi pijačami iz iste kategorije)
            
            Žganje iz vina z geografsko označbo „Гроздова ракия от Търговище“/„Grozdova rakya ot Targovishte“ se proizvaja po tradicionalni bolgarski metodi in ima naslednje fizikalno-kemične lastnosti:
            
                        —
                     
                     
                        najmanjši delež alkohola v pijači: 40 vol. %;
                     
                  
                        —
                     
                     
                        vsebnost hlapnih snovi (vključno z višjimi alkoholi, skupno vsebnostjo kislin, estri in aldehidi): 267 do 365 g na hektoliter 100 vol. % alkohola;
                     
                  
                        —
                     
                     
                        največja vsebnost metanola: 120 g na hektoliter 100 vol. % alkohola.
                     
                  Les, iz katerega so narejeni sodi za zorenje destilata, in mineralna voda, ki se po mehčanju uporablja za redčenje vinskega destilata, prav tako prispevata k prepoznavnemu okusu pijače.
            4.   Zadevno geografsko območje
            
            Žganje iz vina z geografsko označbo „Гроздова ракия от Търговище“/„Grozdova rakya ot Targovishte“ se proizvaja v pokrajini Târgoviște, ki se nahaja na vzhodnem delu Donavske nižine. Vinogradi se nahajajo v občini Târgoviște, in sicer na območjih naslednjih šestih vasi: Kralewo, Dalgatsch, Owtscharowo, Pewez, Strascha in Ruez.
            5.   Metoda za pridobivanje žgane pijače
            
            Žganje iz vina z geografsko označbo „Гроздова ракия от Търговище“/„Grozdova rakya ot Targovishte“ se proizvaja iz naslednjih sort grozdja:
            
                        —
                     
                     
                        sorte belega grozdja: Chardonnay, Rkatsiteli, Muscat Ottonel, Dimyat, Tamyanka, Traminer, Sauvignon Blanc, Aligoté in Riesling Italico;
                     
                  
                        —
                     
                     
                        sorte rdečega grozdja: Cabernet Sauvignon in Pamid.
                     
                  Proizvodnja se začne s trgatvijo. Grozdje se najprej razvrsti po sortah, splošnem izgledu in vsebnosti sladkorja, nato se stiska. Nastala pulpa se 4–12 ur namaka v vrtljivem ločevalcu. Tako pridobljen grozdni mošt se nato zbistri in bistri deli se prenesejo v fermentacijo. Alkoholna fermentacija poteka približno 20 dni pri temperaturi 14–18 °С. Končni proizvod se proizvaja z enkratno ali dvakratno destilacijo v destilacijski koloni K-5 pri manj kot 65 vol. % alkohola. Sistem za destilacijo K-5 je bil zasnovan v Bolgariji. Nastali vinski destilat se hrani v ločenih prostorih, namenjenih zorenju v hrastovih sodih in mešanju.
            6.   Povezava z geografskim okoljem ali poreklom
            
            6.1   Podrobnosti o geografskem območju ali poreklu, ki so pomembne za povezavo
            
            Geografsko območje je večinoma gričevnato ali valovito. Povprečna nadmorska višina je med 200 in 520 m. Območje ima milo kontinentalno podnebje z morskim vplivom. Jeseni so tople, suhe in dolge, zaradi česar ima grozdje visoko vsebnost sladkorja. Povprečna letna temperatura na tem območju je 10,7 °C. Kar zadeva povprečne letne padavine, največ padavin pade pozno spomladi in zgodaj poleti. Tla so peščeno-ilovnat černozjom in siva gozdna tla.
            6.2   Posebne značilnosti žgane pijače, ki se pripisujejo geografskemu območju
            
            Žganje iz vina z geografsko označbo „Гроздова ракия от Търговище“/„Grozdova rakya ot Targovishte“ se proizvaja v pokrajini Târgoviște, v kateri ugodna kombinacija topografije, tal in podnebja omogoča optimalno tehnološko zrelost grozdja in gojenje kakovostnega grozdja. Pijača ima posebne lastnosti predvsem zaradi sodov iz posebne vrste hrasta Quercus Frainetto (blagun), v katerih žganje zori. Za redčenje destilata se uporablja mehčana mineralna voda iz izvira Boaza, ki se nahaja 8 km jugozahodno od mesta Târgoviște. Z mešanjem nastane kakovosten proizvod s stabilnimi senzoričnimi lastnostmi (bledo rumena barva, prijetna aroma vanilje in uravnotežen nežen okus). Aromatične snovi iz grozdja, ki dajejo pijači vonj in aromo, se ohranijo tako z uporabo tehnoloških postopkov kot tudi tradicionalnih in sodobnih proizvodnih metod.
            7.   Določbe Evropske unije ali nacionalne/regionalne določbe
            
            V Bolgariji je postopek za odobritev žganih pijač z geografsko označbo določen v oddelku VII „Proizvodnja žganih pijač z geografsko označbo“ poglavja 9 „Žgane pijače“ zakona o vinu in žganih pijačah, objavljenega v bolgarskem uradnem listu št. 45 z dne 15. junija 2012.
            Pijača „Гроздова ракия от Търговище“/„Grozdova rakya ot Targovishte“ je bila potrjena kot žganje iz vina z geografsko označbo z odredbo Ministrstva za gospodarstvo št. Т-RD-27–13 z dne 27. novembra 2013. Odredba je bila objavljena na spletišču Ministrstva za gospodarstvo: http://www.mi.government.bg/bg/library/zapoved-za-utvarjdavane-na-vinena-destilatna-spirtna-napitka-grozdova-rakiya-s-geografsko-ukazanie-t-68-c28-m361-1.html.
            8.   Vložnik
            
            Država članica, tretja država ali pravna/fizična oseba: Republika Bulgaria, Ministerstvo na ikonomikata/Republika Bolgarija, Ministrstvo za gospodarstvo.
            
            
                        —
                     
                     
                        Polni naslov (ulica in hišna številka, kraj in poštna številka, država):
                        
                           Gr. Sofia 1052, ul. „Slavyanska“ no 8, Republika Bulgaria/ulica Slavyanska 8, Sofija 1052, Republika Bolgarija
                        
                     
                  9.   Posebna pravila označevanja
            
            Pravila za označevanje žganih pijač z geografsko označbo, ki so proizvedene v Bolgariji in namenjene bolgarskemu trgu, so določena v členu 170(1) in členu 172(1) zakona o vinu in žganih pijačah.